stanford-oval/wikipedia huggingface dataset:
Emiliano Martínez
Seurajoukkueura

Martínez edusti Englannin Valioliigan Arsenalia pitkään, mutta pelasi seurassa vain 15 liigaottelua. Hän pelasi lainalla Oxford Unitedissa, Sheffield Wednesdayssa, Rotherham Unitedissa, Wolverhampton Wanderersissa, Readingissa ja Espanjan pääsarjan Getafessa. Hän teki ensiesiintymisensä Mestarien liigassa 22. lokakuuta 2014 Arsenalin maalein 1–2 voittamassa vierasottelussa RSC Anderlechtia vastaan ja Englannin Valioliigassa 22. marraskuuta 2014 tullessaan vaihdosta kentälle loukkaantuneen Wojciech Szczęsnyn tilalle ottelussa Arsenal – Manchester United, joka päättyi 1–2. Hän pelasi seuraavat kolme valioliigaottelua kokonaan ja myös toisen Mestarien liigan ottelun. Tämän jälkeen hänen pelinsä jatkuivat pääasiassa reservijoukkueessa ja lainalla. Huhtikuussa 2017 hän pelasi Arsenalissa kaksi valioliigaottelua. Samalla kaudella Arsenal voitti FA Cupin mutta Martínez pysyi varamaalivahtina. Kaudella 2017–2018 hän pääsi pelaamaan Getafessa neljä La Liga -ottelua. Hän pelasi kaudella 2019–2020 Arsenalin yhdeksän viimeistä liigaottelua ykkösmaalivahti Bernd Lenon loukkaannuttua. Hän pelasi samalla kaudella Arsenalin kaikki kuusi ottelua joukkueen voittaessa FA Cupin.
Syyskuussa 2020 Martinez siirtyi nelivuotisella sopimuksella ja 22 miljoonan euron siirtokorvauksella Aston Villaan. Hän pelasi kaudella 2020–2021 Aston Villan kaikki 38 valioliigaottelua, kahdella seuraavalla kaudella 36 ottelua kummallakin. Kaudella 2023–2024 hän pelasi 34 valioliigaottelua ja yhdeksän ottelua Konferenssiliigassa. Kaikki kilpailut huomioiden hän on pelannut Aston Villassa 159 ottelua, joista 54:ssä hän on pitänyt vastustajan maaleitta ja päästänyt kaikkiaan 195 maalia.
Maajoukkueura

Martínez pelasi Argentiinan nuorisomaajoukkueissa. Hän pelasi Argentiinan A-maajoukkueessa ensimmäisen kerran kesäkuussa 2021 MM-karsintaotteluissa Chileä ja Kolumbiaa vastaan. Myöhemmin samassa kuussa alkaneessa Copa Américassa hän pelasi joukkueensa kaikki ottelut viimeistä alkulohko-ottelua lukuun ottamatta. Välieräottelun Argentiina voitti rangaistuspotkukilpailussa, jossa Martínez torjui kolumbialaisten viidestä rangaistuspotkusta kolme. Loppuottelussa Argentiina voitti Brasilian 1–0. MM-kilpailuissa 2022 Martínez oli mestaruuden voittaneen Argentiinan ykkösmaalivahti ja pelasi kaikki ottelut. Puolivälierä Alankomaita ratkesi Argentiinan voittoon rangaistuspotkukilpailussa, jossa Martínez torjui alankomaalaisten viidestä laukauksesta kaksi ensimmäistä. Loppuottelun rangaistuspotkukilpailussa hän torjui Kingsley Comanin laukauksen. Hänet valittiin turnauksen parhaaksi maalivahdiksi.
Martínez on pelannut juhannukseen 2024 mennessä yhteensä 40 A-maaottelua. Hän on pitänyt vastustajan maaleitta 29 ottelussa ja päästänyt kaikkiaan 16 maalia.
Tšaplyne

| Tšaplyne Чаплине |
| --- | --- |
 Tšaplynen rautatieasema (kuva vuodelta 2011).
 vaakuna
 Tšaplyne
 Koordinaatit: 48.1265°N, 36.2296°E 
Valtio:  Ukraina
Alue:  Dnipropetrovskin alue
Piiri:  Synelnykoven piiri
Väkiluku (2021)  ():  3 655
Infobox OKVirheellinen NIMI-arvo: 
Tšaplyne (ukr. Чаплине; ven. Чаплино, Tšaplino) on kaupunkityyppinen taajama Ukrainan Dnipropetrovskin alueen Synelnykoven piirissä. Tšaplyne sijaitsee linnuntietä noin 57 kilometriä piirikeskus Synelnykoven keskustasta ja 97 kilometriä aluekeskus Dniprosta itäkoilliseen.
Ukrainan tilastokeskus arvioi taajaman väkiluvuksi 3 655 asukasta vuoden 2021 alussa. Ukrainan vuonna 2020 tehdyn aluehallintouudistuksen jälkeen kuulunut Synelnykoven piiriin. Aiemmin se oli osa Vasylkivkan piiriä. Vasylkivka sijaitsee linnuntietä 19 kilometriä Tšaplynesta länsiluoteeseen.
Venäjä teki 24. elokuuta 2022 laittoman hyökkäyssotansa osana ainakin 25 ihmistä surmanneen ja 31:tä haavoittaneen ohjusiskun Tšaplynen rautatieasemalle ja aseman ympäristöön. Kuolonuhrien joukossa oli myös lapsia. Venäjä myönsi tehneensä iskun Iskander-ohjuksella, mutta väitti lausunnossaan surmanneensa sillä yli 200 ukrainalaista sotilasta ja tuhonneensa 10 sotilaallista laitetta. Väitteelle Venäjä ei kuitenkaan esittänyt mitään faktuaalisia näyttöjä. Iskun jälkeen paikalla ollut Assosiated Pressin toimittaja sen sijaan totesi, ettei hän ollut nähnyt uhrien joukossa yhtään sotilasta, vaan kaikki olivat siviilejä.
Aiheesta muualla

Kuvia tai muita tiedostoja aiheesta Tšaplyne Wikimedia Commonsissa
Чаплине, Васильківський район, Дніпропетровська область (ukrainaksi) (ukrssr.com.ua)
Anton Tšermašentsev

| Mitalit> Maa:   Venäjä.Miesten soutu. Olympialaiset  | Mitalit> Maa:   Venäjä.Miesten soutu. Olympialaiset  | Mitalit> Maa:   Venäjä.Miesten soutu. Olympialaiset  | Maa:   Venäjä> Miesten soutu. |
| --- | --- | --- | --- |
|  Pronssia | Atlanta 1996 | kahdeksikko |  |
Anton Tšermašentsev (s. 21. tammikuuta 1976) on venäläinen soutaja. Hän saavutti Atlantan olympialaisissa 1996 pronssia kahdeksikossa. Sydneyn olympialaisissa 2000 hän jäi kahdeksikossa B-finaaliin. Maailmanmestaruuskilpailuissa Tšermašentsev sijoittui kahdeksikossa neljänneksi Tampereella 1995 ja kuudenneksi Aiguebelettessa 1997.
Tsuklopentiksoli

| --- | --- |

Tsuklopentiksoli
Systemaattinen (IUPAC) nimi
2-[4-[(3Z)-3-(2-klooritioksanthen-9-ylideeni)propyyli]piperatsin-1-yyli]etanoli
Tunnisteet
CAS-numero: 53772-83-1
ATC-koodi: N05AF05
PubChem CID: 5311507
DrugBank: DB01624
Kemialliset tiedot
Kaava: C22H22N2ClOS 
Moolimassa: 400,965 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 49 %
Proteiinisitoutuminen: 98 %
Metabolia: hepaattinen
Puoliintumisaika: 20 tuntia
Ekskreetio: fekaalinen renaalinen (10%) 
Terapeuttiset näkökohdat
Raskauskategoria:  C(AU) 
Reseptiluokitus:  reseptivalmiste
Antotapa: intramuskulaarinen oraalinen
Cisordinol 10 mg -lääkepakkaus.
Cisordinol 2 mg tabletteja ja lääkepakkaus.
Tsuklopentiksoli on tyypillinen neurolepti, siis antipsykoottinen lääkeaine. Sitä myydään Suomessa valmistenimellä Cisordinol, Cisordinol Depot ja Cisordinol-Acutard. Lääkeaine kehiteltiin edelleen klopentiksolista. Tsuklopentiksoli kuuluu piperatsiinifentiatsiinien lääkeaineryhmään, alalajiin tiaksanteenit. Toinen sille läheinen lääkeaine on flupentiksoli. Tsuklopentiksolin valmistaja on lääketehdas Lundbeck. Esilletuonti tapahtui vuonna 1962, joskin otettiin Suomessa käyttöön vasta paljon myöhemmin. Klopentiksoli taas esiteltiin vuonna 1961.
Lääkkeellä on voimakas rauhoittava vaikutus. Sitä käytetään mm. vaikeaan psyykkiseen levottomuuteen, joita akuuteissa psykooseissa saattaa ilmetä. Tsuklopentiksolia voidaan annostella depot-tyyppisinä lääkepistoksina lihaksensisäisesti. Menetelmää voidaan käyttää, mikäli esim. potilaalla on vaikeuksia lääkkeenotossa peroraalisesti. Tällöin uuden injektion suorittaminen on tarpeen vain n. 2–3 viikon välein. Injisoitavaa lääkettä on olemassa tsuklopentiksolidekanoaattina (C32H43ClN2O2S ,CAS-numero 64053-00-5). Tilanteet joissa on tarpeen nopea ja voimakas potilaan rauhoittaminen, esimerkkeinä juoppohulluus (delirium tremens), sekä hyvin aggressiivisesti käyttäytyvät psykoosipotilaat, voi olla tarpeen tsuklopentiksolin antaminen potilaalle. Peroraalisen lääkemuodon annoskoot ovat: 2, 10, 25 sekä 40 mg yhtä tablettia kohden.
Tsuklopentiksolilla tunnetaan myös sekä ekstrapyrimidaalisia sivuvaikutuksia että pahanlaatuisen neuroleptioireyhtymän mahdollisuus. Muut sivuvaikutukset voivat olla antikolinergisiä, kuten esim. huimaus ja suun kuivuminen. Tardiivi dyskinesia on myös mahdollinen haitta, samoin akatisia. Joitain sivuvaikutuksia voidaan koettaa lievittää biperideenillä taikka beetasalpaajilla. Jäykkyyteen saattavat auttaa lihasrelaksantit ja bentsodiatsepiinit. Lääkeannostuksen määrä vaikuttanee sivuoireiden esiintymiseenkin.
Samaan ryhmään lukeutuu vielä saman valmistajan tuote flupentiksoli. Tämä voi olla hyödyksi hoidettaessa psykoosien sekä skitsofrenian negatiivisiä piirteitä, kuten aloitteettomuutta sekä vetäytyneisyyttä ja eristyneisyyttä.
Aiheesta muualla

Cisordinol: Pakkausseloste[vanhentunut linkki] (pdf)
DrugBank: Zuclopenthixol (englanniksi)
Kyoto Encyclopedia of Genes and Genomes (KEGG): Zuclopenthixol (englanniksi)
näytä
keskustele
Antipsykootit ()
| --- | --- |
Butyrofenonijohdokset:  benperidoli |  bromiperidoli |  droperidoli |  fluanisoni |  haloperidoli |  melperoni |  moperoni | pipamperoni | trifluperidoli
Fentiatsiinijohdokset:  butaperatsiini |  diksyratsiini |  flufenatsiini |  klooripromatsiini |  levomepromatsiini | mesoridatsiini |  peratsiini |  perfenatsiini |  perisiatsiini | pipotiatsiini | proklooriperatsiini |  promatsiini |  sulforidatsiini |  tioridatsiini |  tiopropatsaatti |  tioproperatsiini |  trifluoperatsiini |  triflupromatsiini
Muut tyypilliset antipsykootit:  klooriprotikseeni |  flupentiksoli |  klopentiksoli |  loksapiini |  molindoni |  pimotsidi |  tiotikseeni |  tsuklopentiksoli
Toisen sukupolven antipsykootit:  amisulpridi |  asenapiini | iloperidoni | ketiapiini |  klotsapiini |  lumateperoni  | lurasidoni | mosapramiini | olantsapiini |  paliperidoni |  perospironi |  risperidoni | sertindoli |  sulpiridi |  tsiprasidoni |  tsotepiini
Kolmannen sukupolven antipsykootit:  aripipratsoli |  brekspipratsoli | karipratsiini
Opuwo

| Opuwo |
| --- | --- |
 Opuwo ilmasta käsin nähtynä
 Opuwo
 Koordinaatit: 18°03′29″S, 13°50′10″E 
Valtio:   Namibia
Alue:  Kunene
Väkiluku (2023):  12 331
Aikavyöhyke:  UTC+1
Infobox OKVirheellinen NIMI-arvo: 
Opuwo on Kunenen alueen pääkaupunki luoteisessa Namibiassa. Se sijaitsee noin 720 kilometriä pohjoisluoteeseen maan pääkaupungista Windhoekista. Vuoden 2023 väestönlaskennan mukaan kaupungissa oli 12 331 asukasta. Opuwo on Kunenen alueen taloudellinen keskus.
Historia > Etymologia

Nimen Opuwo antoi paikalle Ondangwan komissaari Carl Hugo Linsinger Hahn eli Cocky Hahn (oshiwamboksi Shongola eli ‘Piiska’), joka tuli paikalle rakentamaan toimistorakennusta. Päästyään paikalle, hän pyysi heimopäälliköiltä maatilkkua, johon rakentaa toimistonsa. Päälliköt antoivat palan maata, ja kun he yrittivät tarjota lisää, Hahn vastasi “Opuwo” (‘riittää’). Näin Opuwo sai nimensä. Paikalliset kutsuivat paikkaa nimellä Otjihinamaparero, ja jotkut käyttävät edelleen tätä nimeä.
Hugo Hahn kutsui paikkaa nimellä Ohopoho Otjitopora, joka tarkoittaa ‘he poraavat reiän ja siitä tulee vettä’. Kartoissa paikka oli pitkään nimellä Ohopoho.
Historia > Siirtomaa-ajan hallinto

Opuwo kuului siirtomaa-ajalla Kaokolandiin, jonka keskus oli vuosina 1925–39 Swartbooisdrift Kunenejoen rannalla. Myöhemmin hallinto siirtyi Ohopohoon, jonka nimi muuttui myöhemmin muotoon Opuwo.
Swartbooisdriftin poliisiasemaa johti kersantti Herbert, joka halusi ottaa vastaan Angolan buurit. Nämä olivat vaeltaneet Angolaan, koska eivät halunneet hyväksyä brittien hallintoa Etelä-Afrikassa. Kersantti Basson tuli sittemmin Herbertin tilalle, ja hän porasi Opuwon ensimmäisen porakaivon. Hänet tunnettiin liikanimellä
Katjiriamakaja (‘mies, joka syö tupakkaa’).
Historia > Suomalaiskytkökset

Vuosina 1952–54 Ohopohossa toimi suomalainen sairaanhoitaja Ebba von Pfaler, jonka tilalle sitten tuli buurikirkon sairaanhoitaja. Vuosina 1994–2015 puolestaan suomalainen Ulla Nenonen toimi Opuwossa dhimbankielisen raamatunkäännöksen parissa.
Opuwossa on Marthi Athisaari Street.
Talous ja infrastruktuuri

Opuwo sijaitsee kahden päätien C41:n ja C 43:n risteyksessä. Kaupungissa on pieni lentokenttä.
Kaupungin merkittävimmät koulut ovat Putuavanga Senior Secondary School, joka on Kunenen alueen parhaimpia kouluja, ja Opuwo Primary School, jossa on 1 200 oppilasta ja 39 opettajaa.
Kaupungissa on mm. seuraavat instituutiot ja toimistot: poliisiasema, aluesairaala, sisäasiainministeriön toimisto, sekä Opuwon rakennusvirasto. Kaupungissa on myös Namibian evankelisluterilaisen kirkon seurakunta ja kirkko.
Kulttuuri

Opuwon kaupunginvaltuusto järjestää vuosittain Opuwon messut, jotka saivat alkunsa vuonna 2012. Messuilla on kaupallisia näyttelyitä sekä kulttuuri- ja erilaisia viihde-esityksiä. Messut järjestetään toukokuussa.
Politiikka

Opuwoa hallinnoi kaupunginvaltuusto, jossa on seitsemän valtuutettua.
Vuoden 2015 paikallisvaaleissa SWAPO voitti niukasti, saaden 1 593 ääntä ja neljä valtuustopaikkaa. Democratic Turnhalle Alliance (DTA) 1 504 ääntä ja neljä valtuustopaikkaa. Tulokset olivat seuraavat:
| Opuwon paikallisvaalit 2015> Puolue | Opuwon paikallisvaalit 2015> Äänimäärä | Opuwon paikallisvaalit 2015> Ääniosuus | Opuwon paikallisvaalit 2015> Paikkoja | Opuwon paikallisvaalit 2015>  |
| --- | --- | --- | --- | --- |
| SWAPO | 1 593 | 49,0% | 4 |  |
| DTA | 1 504 | 46,2% | 3 |  |
| National Unity Democratic Organisation of Namibia | 155 | 4,8% | 0 |  |
| Yhteensä | 3 252 | 100% | 7 |  |
Vuoden 2020 vaalit voitti Popular Democratic Movement, joka on DTA:n uusi nimi. Tulokset olivat seuraavat:
| Opuwon paikallisvaalit 2020> Puolue | Opuwon paikallisvaalit 2020> Äänimäärä | Opuwon paikallisvaalit 2020> Ääniosuus | Opuwon paikallisvaalit 2020> Paikkoja | Opuwon paikallisvaalit 2020>  |
| --- | --- | --- | --- | --- |
| Popular Democratic Movement | 1376 | 49,2% | 4 |  |
| SWAPO | 1127 | 40,3% | 3 |  |
| National Unity Democratic Organisation of Namibia | 128 | 4,6% | 0 |  |
| Independent Patriots for Change | 102 | 3,7% | 0 |  |
| Rally for Democracy and Progress | 46 | 1,6% | 0 |  |
| Namibia Economic Freedom Fighters | 15 | 0,5% | 0 |  |
| Yhteensä | 2 794 | 100% | 7 |  |
Tunnettuja kaupunkilaisia

Pieter de Villiers, entinen kaupunginvaltuutettu.
Aiheesta muualla

Wikimedia Commonsissa on kuvia tai muita tiedostoja aiheesta .
Kunenen aluehallinnon sivut (englanniksi)
Valokuvia Opuwosta (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Opuwo
Opuwo Country Lodge
Käännös suomeksi
Partioaitta

| Partioaitta Oy |
| --- | --- |

Tunnuslause:  Ulkona. Perillä.
Yritysmuoto:  tytäryhtiö
Perustettu:  1928
Perustaja:  Partioliitto
Toimitusjohtaja:  Markus Mäkinen
Toiminta-alue:  Suomi
Toimiala:  vähittäiskauppa
Tuotteet:  retkeily- ja ulkoilutuotteet
Omistaja:  Fenix Outdoor
Infobox OKVirheellinen NIMI-arvo: 
Partioaitta Oy on Suomessa toimiva kauppaketju, joka myy retkeilyyn ja ulkoiluun läheisesti liittyviä tuotteita ja välineitä. Vuodesta 2011 se on ollut osa ruotsalaislähtöistä pörssilistattua Fenix Outdoor -konsernia.
Partioaitan myymälöitä on 21, ja ne toimivat Lahdessa, Helsingissä, Espoossa, Vantaalla, Hämeenlinnassa, Lempäälässä, Tampereella, Turussa, Kuopiossa, Jyväskylässä, Oulussa, Vaasassa, Saariselällä, Lappeenrannassa sekä Rovaniemellä.
Historia

Partioaitta aloitti toimintansa Suomen Partioliiton omistamana vuonna 1928. Ensimmäinen kaupparekisterimerkintä on tehty 3. helmikuuta 1939 nimellä Partio- Aitta, ja omistajana oli Suomen Partioliitto. Toiminta alkoi tarpeesta tuottaa partiolaisille partiovarusteita ja retkeilyvälineitä, joiden saatavuus oli tuohon aikaan heikko.
Partioaitta oli vuoteen 2011 partiolaisten omistuksessa, tosin järjestöjen ja eri liittojen nimet ja omistusosuudet vaihtuivat vuosien saatossa moneen kertaan. Partiotytöt perustivat oman kaupan 1950-luvulla. Partiotyttöjen kauppa Oy fuusioitui Partioaittaan 20. syyskuuta 1971.
1. toukokuuta 2009 Partioaitta fuusioitui Hämeen Partiokaupan kanssa, ja omistajiksi tulivat Pääkaupunkiseudun Partiosäätiö ja Hämeen Partiosäätiö.
15. toukokuuta 2011 Partioaitta myytiin Fenix Outdoor AB:lle, joka omistaa muun muassa Fjällräven AB:n, muita ulkoiluvälinevalmistajia ja noin 30 myymälästä koostuvan Naturkompaniet-kauppaketjun.
Partioaitalla on ollut oma ompelimo (valmistettu partiopuseroita, anorakkeja, telttoja jne.), se on myynyt telttaperävaunuja ja pienoissähkörautateitä sekä toiminut retkeilyvälineiden maahantuojana.
Aiheesta muualla

PartioWiki
Partioaitta Jyväskylässä vuonna 2015.
Tšauninlahti

Tšauninlahti Koillis-Siperian rannikolla
Tšauninlahti (ven. Ча́унская губа́, Tšaunskaja guba) on Itä-Siperian meren lahti Tšukotkan autonomisessa piirikunnassa Venäjällä. Sen pituus on 150 kilometriä, leveys 100 kilometriä ja suurin syvyys 25 metriä. Lahden suussa on Aionin saari. Itärannalla sijaitsee Pevekin satamakaupunki.
Aiheesta muualla

Syvyyskartta
Tšaplynka

| Tšaplynka (Чаплинка) |
| --- | --- |
 lippu:  vaakuna
 Tšaplynka
 Koordinaatit: 46.3648°N, 33.5416°E 
Valtio:   Ukraina
Alue:  Hersonin alue
Piiri:  Kah’ovkan piiri
Perustettu:  1794
Kaupunkityyp. taajama:  1956
Väkiluku (2021 (arvio)):  9 539
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Tšaplynka (ukr. Чаплинка; ven. Чаплинка, Tšaplinka) on kaupunkityyppinen taajama Kah’ovkan piirissä, Hersonin alueella, Etelä-Ukrainassa. Vuonna 2021 taajaman väkiluvuksi arvioitiin 9 539 .
Taajaman nimipilari maantien varrella.
Paikkakunta oli aiemmin Tšaplynkan piirin hallintokeskus. Heinäkuussa 2020 Ukrainan piirijakoa selkeytettiin yhdistelemällä piirejä ja muita aluehallinnon toisen tason yksiöitä. Tällöin Tšaplynka liitettiin piireineen osaksi aiempaa laajempaa Kah’ovkan piiriä.
Alkuvuodesta 2022 Tšaplynkan taajama joutui osana Venäjän hyökkäyssotaa tuolloin alkaneen tilapäisen venäläismiehityksen ja venäläistämispyrkimysten piiriin. Maaliskuun 7. päivänä uutisoitiin yli 3000 ihmisen mielenosoituksesta miehitystä vastaan Ukrainan lippuja kantaen. Miehittäjille laulettiin ja huudettiin Menkää kotiin! Sotilaat ampuivat ilmaan pyrkiäkseen hajottamaan mielenosoitusta, mutta mielenosoitus ei tähän loppunut. Heinäkuun alussa 2022 uutisoitiin miehitysjoukkojen tekemistä laajoista ja perinpohjaisista piilopaikkojen etsinnöistä miehitetyssä taajamassa.
Aiheesta muualla

Kuvia tai muita tiedostoja aiheesta Tšaplynka Wikimedia Commonsissa
Tšaplynkan hromada (Чаплинская громада), aluehallinnon 3. tason alue (ukrainaksi) (gromada.info)
Tšaplynkan piirin arkistoitu sivu (2014) (ukrainaksi) (kherson.ua)
Hersonin alue
Piirit:Beryslav | Henitšesk | Herson | Kah’ovka | Skadovsk


Kaupungit (keskus lihavoitu): Beryslav | H’erson | Henitšesk | Hola Prystan | Kah’ovka | Nova Kah’ovka | Olešky | Tavrijsk | Skadovsk


Taajamat: Antonivka | Arh’anhelske | Askanija-Nova | Bila Krynytsja | Bilozerka | Brylivka | Dniprjany | Hornostajivka | Ivanivka | Kalantšak | Kalynivske | Karjerne | Komyšany | Kozatske | Lazurne | Ljubymivka | Myrne | Naddniprjanske | Nova Majatška | Novooleksijivka | Novotrojitske | Novovorontsovka | Nyžni Sirohozy | Rykove | Syvaske | Tšaplynka | Velyka Lepetyh’a | Velyka Oleksandrivka | Verh’ni Rohatšyk | Vysokopillja | Zelenivka
Tšarentsavan

| Tšarentsavan Չարենցավան |
| --- | --- |
 Näkymä kaupunkiin
 Tšarentsavan
 Koordinaatit: 40°34′25″N, 44°38′35″E 
Valtio:  Armenia
Maakunta:  Kotajk'
Väkiluku (2011):  20 363
Infobox OKVirheellinen NIMI-arvo: 
Tšarentsavan (arm. Չարենցավան) on kaupunki Armenian keskiosassa, Jerevanin pohjoispuolella sijaitsevassa Kotajk'in maakunnassa. Tšarentsavan sijaitsee noin 27 kilometriä Jerevanin keskustasta pohjoiskoilliseen. Kaupungin väkiluku oli 20 363 (vuonna 2011). Vuosikymmen aiemmin asukkaita oli 25 039 (vuonna 2001).
Kaupunki talvella
Aiheesta muualla

Kuvia tai muita tiedostoja aiheesta Tšarentsavan Wikimedia Commonsissa
Tšebarkul

| Tšebarkul Чебаркуль |
| --- | --- |
 lippu:  vaakuna
Valtio:  Venäjä
Subjekti:  Tšeljabinskin alue
Piiri:  Tšebarkul
Pinta-ala:  
 – Kokonaispinta-ala:  71,1 km²
Väkiluku (2010):  42 338
 – Väestötiheys:  595 as./km²
Aikavyöhyke:  UTC+5 (MSK+2)
 
 www.chebarcul.ru 
Infobox OKVirheellinen NIMI-arvo: 
Tšebarkul (ven. Чебарку́ль) on kaupunki Tšeljabinskin alueella Venäjällä. Se sijaitsee Etelä-Uralilla Tšebarkul-järven rannalla 78 kilometriä Tšeljabinskista länteen. Kaupunki on Tšebarkulin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Sen kautta kulkee Tšeljabinskin ja Berdjaušin välinen rautatie (Tšebarkulin asema). Asukkaita on 42 338 henkeä (vuonna 2010).lähde?
Vuonna 1736 venäläiset perustivat paikkakunnalle baškiirien vastaista rajaa suojanneen linnoituksen. Sen nimitys perustuu turkkilaisiin sanoihin tšebar ”kirjava” ja kul ”järvi”. Vuonna 1951 Tšebarkulista tuli kaupunki. Nykyisin siellä on mm. metalli- ja konepaja- sekä elintarviketeollisuutta. Kaupungin lähellä sijaitsee Kisegatšin kylpylä.
Aiheesta muualla

Wikimedia Commonsissa on kuvia tai muita tiedostoja aiheesta .
Tšebarkulin kaupungin sivusto (venäjäksi)
Tšeljabinskin alueen kaupungit
Helmi-imunuoliainen

| Helmi-imunuoliainen |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Imunuoliaiset Balitoridae
Suku::  Gastromyzon
Laji::  ctenocephalus
Kaksiosainen nimi
 Gastromyzon ctenocephalus  Roberts, 1982 
Infobox OKNimi-testi OKIUCN-testi OK: 
Gastromyzon ctenocephalus sivulta ja alta
Helmi-imunuoliainen (Gastromyzon ctenocephalus) on aasialainen kala, jota pidetään myös akvaarioissa. Sitä on kutsuttu myös kampaimunuoliaiseksi, ja monien lähilajien tavoin myyty nimellä borneonimunuoliainen.
Koko ja ulkonäkö

Helmi-imunuoliainen  kasvaa 4.5 cm pitkäksi. Se on tylppäpäinen ja muistuttaa rinnan kohdalta poikkileikkaukseltaan kirkonkelloa. Rintaevät ovat suuret ja pyöreämuotoiset, ja painautuvat pohjaa vasten. Helmi-imunuoliaisessa on tummanruskealla pohjalla vaaleampia pilkkuja. Selkä- ja pyrstöevissä pohjaväri on lähes musta, ja valkoiset pilkut muodostavat juovia. Sitä sekoitetaan helposti lähilajeihin kuten pilkkuimunuoliainen Gastromyzon scitulus, josta sen erottaa pyrstön ja evien kuvioinnin perusteella.
Eteläamerikkalaiset partamonnit (Ancistrus) ovat väritykseltään ja elintavoiltaan samantapaisia kaloja, jotka eivät kuitenkaan ole kovinkaan läheistä sukua.
Alkuperä

Luonnossa helmi-imunuoliaisia tavataan Borneon länsiosissa.
Vesiolot ja ravinto

Kala tarvitsee happipitoista vettä, joten voimakas virtaus on akvaario-oloissakin tärkeä. Voimakas valaistus tuottaa levää, jota kalat syövät. Pohjasora saisi olla pyöreämuotoista.
Aiheesta muualla

Thoene, M.: Hillstream Loaches - The Specialists at Life In The Fast Lane Loaches.com.
| --- | --- |
Taksonitunnisteet:  Wikidata: Q3754313  CoL: 3FDR7  EoL: 1004136  FishBase: 22841  GBIF: 2358902  iNaturalist: 609077  IRMNG: 11010210  ITIS: 687693  IUCN: 91170081  NCBI: 241455  Open Tree of Life: 953268  Plazi: 475E866C-A1FA-BB28-83AF-49C066A904D7  WoRMS: 1012215  ZooBank: 3719F9D4-D8D5-4868-9FEB-A73EBD827D43
JQuery

| jQuery |
| --- | --- |

Kehittäjä:  jQuery-tiimi
Kehityshistoria
Vakaa versio:  3.7.1 (28. elokuuta 2023)
Kehitystilanne:  aktiivinen
Tiedot
Ohjelmistotyyppi:  web-sovellus
Ohjelmointikielet:  JavaScript
Lisenssi:  GPL tai MIT
Aiheesta muualla
Verkkosivusto
jQuery on verkkosivustojen kehittämiseen tarkoitettu ilmainen, avoimen lähdekoodin JavaScript-kirjasto. jQueryn syntaksi on pyritty tekemään mahdollisimman helposti ymmärrettäväksi, mikä osaltaan tekee kirjastosta erittäin suositun. jQuery sopii toimintojen käsittelyyn, animaatioiden tekemiseen, DOM-elementtien valitsemiseen ja Ajax-sovelluksien toteutukseen. jQuery julkaistiin vuonna 2006. Se on nykyään maailman suosituin JavaScript-kirjasto.
jQuery-kirjasto on erillinen JavaScript-tiedosto sisältäen kaiken tarvittavan. Se voidaan sisällyttää www-sivuun linkittämällä paikalliseen kopioon tai tallentamalla jollekin tiedostopalvelimelle ja tarjota sieltä staattisena tiedostona.
Ominaisuudet > Selaintuki

Tällä hetkellä jQuery on aktiivisesti tuettu seuraavien selainten työpöytäversioilla:
Google Chrome: Uusin vakaa versio sekä siitä edellinen vakaa versio
Microsoft Edge: Uusin vakaa versio sekä siitä edellinen vakaa versio
Mozilla Firefox: Uusin vakaa versio, siitä edellinen vakaa versio sekä ESR-versiot
Internet Explorer: 9+
Safari: Uusin vakaa versio sekä siitä edellinen vakaa versio
Opera: Uusin vakaa versio
Mobiilialustoilla jQuery on tuettu myös Android 4.0+ oletusselaimella sekä Safarilla IOS 7+ laitteilla.
jQuery saattaa myös toimia näiden selainten vanhemmilla sekä ennakkojulkaistuilla versioilla ilman suuria ongelmia. Näitä versioita ei kuitenkaan aktiivisesti testata eikä niissä esiintyviä ongelmia yleensä korjata.